open-index/open-wikipedia-markdown huggingface dataset:
María Ignacia Ramos

**María Ignacia Ramos Díez**, nada no Cádavo (Baleira) o 20 de setembro de 1910 e finada en Lugo o 26 de abril de 2001, foi unha mestra e escritora galega, de escasa produción, que publicou baixo os pseudónimos **Silgar** e **María Silgar**. Foi nai da historiadora da arte María Victoria Carballo-Calero.

## Traxectoria 
Foi a segunda filla de José Ramos Rego e de Pilar Díez Cortón. Licenciouse na Universidade de Santiago de Compostela en Filosofía e Letras, na rama de Historia. Tiveron dúas fillas, Margarita (1936) e María Victoria (1942).

Durante a guerra civil e a posguerra, no que Carballo estivo preso en Xaén, ela mantivo a familia traballando en academias en Ferrol. Posteriormente exerceu a docencia en Lugo e Santiago de Compostela.
* Historia da miña terra: "O Herdeiro da degolada". *Grial* número 42 (1973), pp. 458-462.
* *Abuelas en la modista. Juguete cómico*, obra de teatro representada no Colexio Fingoi.

## Notas 
## Véxase tamén 
### Bibliografía 
* 
* 
* 
* 
*
Sara Barquinero del Toro

**Sara Barquinero del Toro**, nada en Zaragoza en 1994, é unha filósofa e escritora española.

## Traxectoria 
Desde nova Barquinero tivo interese polas letras e as artes. Decidiu estudar filosofía e licenciouse na Universidade de Zaragoza. Despois trasladouse a Madrid, onde realizou un mestrado de Escritura Creativa e Creación Literaria na Escola de Letras Hotel Kafka.

En 2018, o Departamento de Educación, Cultura e Deporte do Goberno de Aragón concedeulle a Bolsa Luis Buñuel que lle permitiu investigar e desenvolver as súas creacións na Residencia de Estudantes de Madrid.

Dentro do programa FPU (Formación do Profesorado Universitario) en Filosofía do grupo Metafísica, Crítica e Política da Universidade Complutense de Madrid, iniciou a súa tese doutoral en 2017, sobre o concepto do sublime en Kant e as relacións de tempo e liberdade, que leva por título *Las lecturas políticas contemporáneas de la Crítica del Juicio*.

Creou o proxecto artístico Siebaruaq baseado en tres tipos de traballos: fanzines, caligramas e obxectos literarios. Ademais explora diferentes técnicas, como o colaxe, o dictionary art e o esbozo. Colabora coa revista Kalos, de arte e cultura aragonesa.

Como poeta, recibiu en 2019 o premio Voces Novas de poesía da Editorial Torremozas, especializada na literatura escrita por mulleres, principalmente enfocada á poesía, relato curto ou ensaio e no rescate de autoras esquecidas ou pouco coñecidas fóra do seu país.

En 2020 publicou *Terminal*, unha obra que combina o teatro e a novela, e onde a autora di dela:

Está traducida ao catalán e publicada polo Grup Editorial Pagès.

*Estaré sola y sin fiesta* (2021) presentouse como unha novela de amor, aprendizaxe e viaxe por España, baseado en parte no diario que atopou xunto á Canle de Zaragoza. Unha novela na que fálase de relacións de amor descompensadas como sucede en *Comerás Flores* de Lucía Solla Sobral.

Sara Barquinero escribe poesía, narrativa e teatro, en canto a literatura se refire. Na súa faceta investigadora e académica, participa en congresos, simposios, prologa libros, escribe artigos e outras publicacións filosóficas.

## Obra 
* *La chica más lista que conozco.* Lumen, 2026. ISBN:9788426433
**Los Escorpiones,* Lumen, 2024. ISBN: 978-84-264-18784
* *Estaré sola y sin fiesta*, Lumen, 2021. ISBN 978-84-264-1022-1.
* *Terminal*, Editorial Milenio, 2020. ISBN 978-84-9743-898-8.
* *Voces Nuevas (XXXII Selección)*, (VVAA). Colección Torremozas, 2019. ISBN 978-84-7839-790-7.

## Premios e recoñecementos 
* 2016: Premio ensayo Valores Universales da Fundación Unir.
* 2017: Premio Virginia Woolf de relato en lengua inglesa.
* 2018: Premio do IAJ de creación artística e tecnolóxica na modalidade de literatura.
* 2019: Premio Voces Nuevas de poesía da Editorial Torremozas.

## Notas
Nella Linhas Aéreas

**Nella Linhas Aéreas** é unha compañía aérea brasileira con sede en Brasilia, Brasil. A compañía ten previsto comezar a voar no 2022.

## Historia 
Actualmente, a compañía aérea está en proceso de certificación por ANAC, que inclúe a preparación de manuais operativos e a súa avaliación.

En 2021 a compañía aérea mercou Amaszonas por 50 millóns de dólares, e Albatros Airlines por un importe non revelado.

## Notas 
## Véxase tamén 
### Ligazóns externas 
* Páxina web da aeroliña
Aida Carro

**Aida Carro Allegue**, nada o 11 de xuño de 1994 en Pontedeume, é unha remeira galega de traiñeira. Competiu a nivel profesional co club Donostia Arraun Lagunak da Liga Euskotren, a primeira división española de traiñeiras.

## Traxectoria 
Comezou a súa traxectoria no Club de Remo Ares no ano 2004, coma o seu irmán, o tamén remeiro Pedro Carro Allegue. Durante esa etapa competiu tanto en banco móbil como en banco fixo, obtendo Campionatos Autonómicos e medallas de Campionatos de España, destacando dous Campionatos de España de bateis en 2010 e 2012. Despois de oito anos no club, fichou polo Club de Remo San Felipe. Tras un parón, en 2016 volveu remar, competindo durante dous anos na Liga Galega Feminina de Traiñeiras co Club de Remo A Cabana. No ano 2018 fichou polo club Donostia Arraun Lagunak.

Durante tres tempadas compaxinou as competicións de bateis e trainerillas en Galicia coa Liga Euskotren no verán. Co club Donostia Arraun Lagunak obtivo dúas bandeiras na Liga Euskotren ademais dun segundo, un terceiro e un cuarto posto na Bandeira da Concha. Tamén foi adestradora de categorías bases no Club de Remo Ares e no Club de Remo de Narón. Recibiu distintos recoñecementos como o do colectivo Rampla, pola súa paixón dedicada ao remo. Está graduada en Matemáticas pola Universidade de Santiago de Compostela e ten formación pedagóxica.

## Clubs 
## Notas
There's Someone Inside Your House (filme)

'''''There's Someone Inside Your House''''' é un filme estadounidense de 2021 dirixido por Patrick Brice e escrito por Henry Gayden. É unha adaptación da novela homónima de 2017 escrita por Stephanie Perkins e está protagonizado por Sydney Park, Théodore Pellerin, Asjha Cooper, Jesse LaTourette e Diego Josef. O filme conta a historia de Makani Young (Park), unha estudante que é transferida dende Hawai que descobre que o seu novo fogar en Osborne, Nebrasca, está a ser asolado por unha serie de asasinatos.

## Personaxes 
* Sydney Park como Makani Young
* Théodore Pellerin como Oliver "Ollie" Larsson
* Asjha Cooper como Alexandra Crisp
* Jesse LaTourette como Darby
* Diego Josef como Rodrigo Doran
* Dale Whibley como Zachariah Sandford
* Burkely Duffield como Caleb Greeley
* Sarah Dugdale como Katie Koons
* Markian Tarasiuk como Jackson Pace
* Zane Clifford como Macon Bewley
* William Edward como Randall Brice
* Emilija Baranac como Hailey Holcomb
* Ivy Matheson como Kayla
* Kayla Heller como Olivia Grace
* Andrew Dunbar como Deputy Chris Larsson
* Tedra Rogers como Abigail
* Tally Rodin como Jasmine
* Anthony Timpano como Witt
* Brittany Hobson como Briana
* William MacDonald como Skipper Sandford
* Jade Falcon como Stacy Pritchett
* David Lewis como Mr. Pace

## Notas 
## Véxase tamén 
### Ligazóns externas 
*
Miguel Corgos

**Miguel Corgos López-Prado**, nado na Coruña en 1971, é un alto funcionario e político galego, conselleiro de Facenda e Administración Pública dende outubro de 2021.

## Traxectoria 
Licenciado en Ciencias Ecónomicas e Empresariais pola Universidade da Coruña e máster en Administración Financeira e Tributaria así como posgrao en Auditoría de Contas pola mesma universidade, ingresou na función pública galega en 2000 dentro da Intervención Xeral. Conta co diploma de directivo da Escola Galega de Administración Pública. Como funcionario de carreira durante o goberno bipartito presidido por Emilio Pérez Touriño (2005-2009) asumiu a Subdirección xeral de Control Financeiro Permanente da Consellería de Facenda (2005-2007) e logo a Subdirección xeral de Control Orzamentario (2007-2009). 

Coa chegada de Alberto Núñez Feijóo á presidencia da Xunta, Corgos foi Director Xeral de Orzamentos (2009-2012) e, entre 2012 e 2021, Director Xeral de Planificación e Orzamentos. O 16 de outubro de 2021 foi designado conselleiro de Facenda e Administración Pública para cubrir a vacante deixada polo pasamento do anterior titular, Valeriano Martínez.

Tomou posesión do cargo o 18 de outubro de 2021 no Pazo de Raxoi, participando logo nun Consello da Xunta extraordinario que aprobou o proxecto de orzamentos para o 2022.

Nas eleccións ao Parlamento galego de 2024, saíu elixido deputado pola Coruña. Continuou como Conselleiro de Facenda e Administración Pública no novo gabinete de Alfonso Rueda.

## Notas
Silgar

O topónimo **Silgar** pode referirse a:
* A **praia de Silgar**, no concello de Sanxenxo.
* ***Silgar***, pseudónimo de María Ignacia Ramos.
Provincia de Panamá Oeste

**Panamá Oeste** é unha das dez provincias de Panamá, creada o 1 de xaneiro de 2014 a partir de territorios segregados da provincia de Panamá situados ao oeste da canle de Panamá. Está conformado por 5 distritos: Arraiján, Capira, Chame, La Chorrera e San Carlos. A súa capital é La Chorrera. Limita ao norte coa provincia de Colón, ao sur co océano Pacífico; ao leste coa provincia de Panamá e ao oeste coa provincia de Coclé.

## Historia 
A provincia de Panamá Oeste foi creada mediante a Lei 119 do 30 de decembro de 2013, a cal converteu a antiga rexión da provincia de Panamá nunha nova provincia, a provincia de Panamá Oeste. Empezou a funcionar formalmente o 1 de xaneiro de 2014.

### Listaxe de Gobernadores 
* Javier Herrera (2014 - 2019)
* Nora Escala (2019 - 2020)
* Sindy Smith (2020 - Presente)

## Xeografía 
### Aspecto físico 
[esquerda|miniatura|[Mapa físico de Panamá Oeste.]]
A provincia de Panamá Oeste está situada na costa do océano Pacífico, á beira occidental da canle de Panamá. A máxima altitude é o Cerro Trinidad (1300 msnm).

### Áreas protexidas 
Panamá Oeste ten unha área protexida, o parque nacional Altos de Campana, que se atopa no distrito de Capira e conta cunha superficie de 4.925 hectáreas. Campana foi fundado en 1966 como o primeiro parque nacional de Panamá.

## Organización administrativa 
A provincia de Panamá Oeste está dividida en cinco distritos que á súa vez están divididos en correxementos:

## Economía 
A agricultura, a gandaría e a pesca son as actividades primarias máis importantes na provincia. Adicionalmente, nas localidades de Veracruz, Puerto Caimito e Vacamonte, onde se sitúa un porto, hai grande actividade pesqueira. En Chorrera, hai unha industria ben desenvolvida, enfocada na produción de piña.
esquerda|miniatura|193x193px|Aeroporto Internacional Panamá Pacífico.
En Arraiján encóntranse a Zona Marítima de Petróleo e a Zona Libre de Howard (Panamá Pacífico) que é un importante polo industrial e comercial internacional. Esta zona tamén conta co Aeroporto Internacional Panamá Pacífico. Adicionalmente, as localidades de Arraiján, Vista Alegre, La Chorrera e Capira tiveron un auxe económico coa apertura de centros comerciais, supermercados, almacéns, restaurantes e bancos, que responden ao crecemento demográfico destas localidades como cidades dormitorio da capital.

En Veracruz, Chame e San Carlos desenvólvese a industria turística, con diversos hoteis de praia. En Capira e Chame, desenvólvese o turismo ecolóxico, sobre todo nas zonas montañosas do parque nacional Campana.

## Notas
Ruínas de São Miguel das Missões

As **ruínas de São Miguel das Missões** (portugués para 'San Miguel das Misións'), tamén coñecido como '**São Miguel Arcanjo**', e co seu antigo nome español **Misión de San Miguel Arcángel**, é un sitio arqueolóxico Patrimonio Mundial da UNESCO situado no concello de São Miguel das Missões, na rexión noroeste do estado Río Grande do Sur, no sur do Brasil.

## Historia 
A misión São Miguel das Missões construíuse entre 1735 e arredor de 1745 como Misión San Miguel Arcángel. São Miguel das Missões foi unha das moitas colonias españolas das vilas dos xesuítas na Arxentina, o Brasil, Paraguai e Bolivia. Os misioneiros xesuítas españois fundaron a misión para a coroa mandada vilas de indios para os indios guaranís, que tiñan o obxectivo de convertelos ao cristianismo e protexer aos veciños dos comerciantes de escravos portugueses coñecidos como os bandeirantes.

O tratado de Madrid de 1750 transferiu a soberanía sobre a zona de España a Portugal. As misións xesuítas españolas recibiron a orde de trasladarse ao territorio español conservado ao oeste do río Uruguai. As tribos guaranís negáronse a cumprir a orde de mobilización das súas terras de orixe, agora considerado "territorio" portugués, o que levou á guerra guaraní. Un exército conxunto portugués-español atacou e derrotou aos guaranís, e a misión destruíuse.

A catedral (*Catedral Angelopolitana*) construída na década de 1920 na próxima cidade de Santo Ângelo, segue o modelo da igrexa da misión de São Miguel das Missões.

Ruínas 1.jpg|Fachada de São Miguel das Missões.
Ruínas da nave da Igreja de São Miguel Arcanjo.JPG|Vista iterior das ruínas de São Miguel das Missões.

## Patrimonio da Humanidade 
thumb|Vella campá da igrexa e arte autóctono no Museo das Misións, São Miguel das Missões.
A arquitectura colonial española das ruínas e o xacemento arqueolóxico de São Miguel das Missões foi unha parte protexida das UNESCO Misións Xesuítas dos Guaranís Patrimonio da Humanidade, desde 1984. A área protexida abrangue 1229,8 km². Un museo de historia está adxacente.

## Notas
## Véxase tamén
### Outros artigos 
* *A misión (filme)* (1986) 
* Guerra guaraní
Mr. Bean's Holiday

'''''Mr. Bean's Holiday'''* é un filme de 2007 baseado na comedia británica *O señor Bean*, que á súa vez serve como secuela do filme de 1997 *Bean*. Dirixido por Steve Bendelack e escrito por Hamish McColl e Robin Driscoll a partir dunha historia de Simon McBurney, é unha coprodución entre o Reino Unido, os Estados Unidos de América e Francia producida por StudioCanal, Working Title Films e Tiger Aspect Films, e distribuída por Universal Pictures. Está protagonizado por Rowan Atkinson, xunto con Max Baldry, Emma de Caunes, Willem Dafoe e Karel Roden.

*Mr. Bean's Holiday'' estreouse nos cinemas do Reino Unido o 30 de marzo de 2007 e nos Estados Unidos o 24 de agosto de 2007. Recibiu valoracións dispares por parte da crítica mais foi un éxito de recadación, superando os 232,2 millóns de dólares en todo o mundo sobre un orzamento de 25 millóns.

## Personaxes 
* Rowan Atkinson como Mr. Bean
* Emma de Caunes como Sabine
* Max Baldry como Stepan Dachevsky
* Willem Dafoe como Carson Clay
* Jean Rochefort como Maître d'Hôtel
* Karel Roden como Emil Dachevsky
* Steve Pemberton como The Vicar
* Catherine Hosmalin como Ticket Inspector
* Urbain Cancelier como condutor de autobús
* Stéphane Debac como controlador de tráfico
* Julie Ferrier como First AD
* Lily Atkinson como Lily

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en Metacritic 
* Ficha en BoxOfficeMojo
Suburban Girl

***Suburban Girl*** é un filme estadounidense de 2007 dirixido por Marc Klein e producido por Gigi Pritzker e Deborah Del Prete. Está protagonizado por Sarah Michelle Gellar e Alec Baldwin, xunto con Maggie Grace, James Naughton e Chris Carmack nos papeis secundarios. O filme foi adaptado das histotias curtas "My Old Man" e "The Worst Thing a Suburban Girl Could Imagine" a partir do libro de Melissa Bank ''The Girls' Guide to Hunting and Fishing*, que pasou dezaseis semanas na lista dos mellor vendidos de *The New York Times''.

## Personaxes 
* Sarah Michelle Gellar como Brett Eisenberg
* Alec Baldwin como Archie Knox
* Maggie Grace como Chloe
* Vanessa Branch como Faye Faulkner
* James Naughton como Robert Eisenberg
* Peter Scolari como Mickey Lamm
* Chris Carmack como Jed Hanson
* Ebon Moss-Bachrach como Ethan Eisenberg
* Jill Eikenberry como Marlene Eisenberg
* Marian Seldes como Margaret Paddleford
* Marin Ireland como Katie
* Amad Jackson como Seaver

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
Failure to Launch

***Failure to Launch*** é un filme estadounidense de 2006 dirixido por Tom Dey. Está protagonizado por Matthew McConaughey e Sarah Jessica Parker. O filme conta a historia dun home de 35 anos que vive cos seus pais e non amosa intererese ningún en independizarse. Estreouse o 10 de marzo de 2006 e recadou máis de 128 millóns de dólares.

## Personaxes 
* Matthew McConaughey como Tripp
* Sarah Jessica Parker como Paula
* Zooey Deschanel como Katherine "Kit"
* Justin Bartha como Philip "Ace"
* Bradley Cooper como Demo
* Terry Bradshaw como Al
* Kathy Bates como Sue
* Adam Alexi-Malle como Mr. Axelrod
* Tyrel Jackson Williams como Jeffrey
* Katheryn Winnick como Melissa
* Rob Corddry como Gun Salesman
* Patton Oswalt como Techie Guy
* Mageina Tovah como Barista
* Stephen Tobolowsky como Bud
* Kate McGregor-Stewart como Bev

## Notas 
## Véxase tamén 
### Ligazóns externas 
* 
* Ficha en RottenTomatoes
Kayla Barron

**Kayla Jane Barron**, nada en Pocatello (Idaho) o 19 de setembro de 1987, é unha oficial estadounidense de guerra submarina e astronauta da NASA.

## Traxectoria 
Kayla Barron  graduouse na Richland High School en 2006. Despois do bacharelato, foi a Academia Naval dos Estados Unidos, graduándose en 2010 en enxeñaría de sistemas. Mentres estaba na Academia Naval, formou parte do equipo de atletismo. Despois de graduarse asistiu a Peterhouse, Cambridge, coa Gates Cambridge Fellowship onde obtivo un mestrado en enxeñaría nuclear.

Despois de obter un máster, formou parte do primeiro grupo de mulleres que se converteu en oficial de guerra submarina. Asistiu ao programa de adestramento de oficiais nucleares e submarinos da Mariña e foi asignada ao submarino de clase Ohio USS *Maine*. Mentres servía no USS *Maine*, completou tres patrullas como oficial de división. Despois do seu cometido de submarino, foi axudante de bandeira do superintendente da Academia Naval ata a súa selección como astronauta.

En xuño de 2017 foi seleccionada como membro do Grupo 22 de astronautas da NASA e comezou o seu adestramento de dous anos. Foi a quinta muller graduada na Academia Naval seleccionada como candidata a astronauta. 

## Notas 
## Véxase tamén 
### Outros artigos 
* Mulleres no espazo
Kerkouane

**Kerkouane** ou **Kerkuane** (, *Karkwān*) é o sitio dunha antiga cidade púnica no nordeste Tunisia, preto de Cabo Bon. Kerkouane foi unha das cidades púnicas máis importantes , con Cartago, Hadrumetum (moderna Sousse) e Utica. Esta cidade de Fenicia foi probablemente abandonada durante a Primeira Guerra Púnica ( a.C.) e non foi reconstruída polos romanos. Existiu case 400 anos.

A UNESCO declarou a cidade púnica de Kerkouane e a súa necrópole Patrimonio da Humanidade en 1985, citando entre outras cousas que os restos constitúen o único exemplo de cidade fenicio-púnica sobrevivente.

## Nome 
Os arqueólogos deron á cidade o nome de Kerkouane. O seu nome na antigüidade non se conservou en ningún documento histórico coñecido. 

## Escavacións 
Kerkouane é unha cidade pequena e probablemente nunca foi o fogar de máis de 1.200 persoas, principalmente pescadores e artesáns. Baseándose na presenza de moitas cunchas de murex, parecería que a cidade produciu colorante púrpura, ademais de sal e *garum* (un produto alimenticio). 

As escavacións da cidade revelaron ruínas e moedas cartaxinesas dos séculos IV e III a.C. Ao redor do sitio onde o trazado é claramente visible, moitas casas aínda mostran as súas paredes e a arxila de cores nas fachadas adoita ser aínda visible. A cidade construíuse sobre unha rede con amplas rúas e prazas públicas. As casas construíronse segundo un plan estándar, de acordo cunha sofisticada noción de planificación urbana.

Os rastros de ocre vermello atopados en tumbas escavadas son comúns tamén aos costumes do enterro libio nativo, pero as tradicións relixiosas e arquitectónicas da cidade son predominantemente de estilo cartaxinés. Xerras de viño decorada cunha escena de *A Odisea* atopada cunha copa Xonia e elementos arquitectónicos gregos como patios con perístilo e decoración de estuco de xeso atopados entre os restos de casas particulares de luxo, mostran que a cidade estivo influenciada pola cultura do mundo mediterráneo. 

Hai unha zona para banquetes rituais e un altar de sacrificio. Aínda que os arqueólogos non saben con precisión a que deidades estaba dedicado o templo, especulan en base a artefactos atopados no lugar que puido ser Melqart, Sardus e Tanit. As cabezas de terracota que mostran a dous machos con sombreiro cónico semellan a iconografía de Sardus e Melqart coñecida no Templo de Antas en Sardeña. 

## Galería 

Kerkouane .jpg | Piso de Kerkouane
Kerkouane baignoire.jpg | Un baño
Kerkouane salle eau.jpg | Un baño
Kerkouane maisons 2.jpg | Restos de casas
Hauptabwasserleitung in Kerkouane, Tunesien Januar 2015 02.JPG | Vista do sitio arqueolóxico
Buvette a musee kerkwan.jpg | Exterior do museo de Kerkouane
Kerkouane Plan du site 2.jpg | Plano do sitio
Kerkouane-Tamezrat photo12 كركوان- تامزراط.jpg|Restos de Tamezrat
Kerkouane-Tamezrat photo2 كركوان- تامزراط.jpg|Restos dos muros
Kerkouane1.JPG | Restos de columnas
Plaque du site archéologique de Kerkouane photo2 الموقع الأثري كركوان.jpg|Cartel do sitio
Site Archeologique de Kerkouene (13).jpg|Vista xeral do sitio

## Notas
## Véxase tamén
### Ligazóns externas
* Lexicorient 
* Guía de Kerkounane
Spain

**Spain** é unha banda de rock estadounidense formada nos Ánxeles, California en 1993, e liderado polo cantante e baixista Josh Haden. A música que producen contén elementos de country, blues, folk, jazz e slowcore. Nunha carreira de tres décadas, Spain publicou cinco álbums de estudio, un directo e unha compilación.

## Historia 
O álbum de debut de Spain *The Blue Moods of Spain*, publicado en setembro de 1995, O segundo álbum de Spain *She Haunts My Dreams* foi gravado en 1999 na illa sueca de Vaxholm, e contén colaboracións do pianista de jazz sueco Esbjörn Svensson, o guitarrista Björn Olsson, e do batería de R.E.M. e Beck Joey Waronker. Este álbum contiña a canción "Every Time I Try" que o director Wim Wenders incluíu no banda sonora de *The End of Violence*. O terceiro álbum de Spain *I Believe* foi publicado en 2001, e unha recompilación, *Spirituals: The Best of Spain*, foi lanzado en 2003.

Despois dun período de inactividade, Haden reformou a banda con membros novos en 2007. Esta formación consistía en Randy Kirk nos teclados e guitarra, Matt Mayhall (de The Both) na batería, e Daniel Brummel en guitarra e coros. En 2012, este novo equipamento publicou *The Soul of Spain*, o novo álbum de estudio da banda en 13 anos, que contén colaboracións das irmás de Josh, Petra Haden, Rachel Haden e Tanya Haden, agora coñecidas profesionalmente como The Haden Triplets.

*The Soul of Spain* recibiu boas críticas na prensa europea, e o grupo realizou varias xiras en Europa por Bélxica, Dinamarca, Noruega, Francia, Alemaña, os Países Baixos, Suíza, Italia, España, Portugal e o Reino Unido. Durante este período, Dylan Mckenzie uniuse ao grupo como guitarra acústica, e en 2013, o agrupación da xira gravou *The Morning Becomes Eclectic Session*, un directo gravado na KCRW, no que tamén colaboran The Haden Triplets. En 2013, Haden, Mayhall, Brummel e Kirk puxéronse a gravar outro álbum de estudio, *Sargent Place*, que foi producido por Gus Seyffert, mesturado por Darrell Thorp e publicado en Dine Alone Records o 4 de novembro de 2014.

## Persoal 
### Membros actuais
*Josh Haden (voz, baixo)

### Antigos membros
*Matt Mayhall (batería)
*Daniel Brummel (guitarra)
*Randy Kirk (teclados, guitarra)
*Dylan McKenzie (guitarra acústica)
*Evan Hartzell (batería)
*Ken Boudakian (guitarra)
*Merlo Podlewski (guitarra)

## Discografía
### Álbums
**The Blue Moods of Spain* (Restless Records, 1995)
**She Haunts My Dreams* (Restless Records, 1999)
**I Believe* (Restless Records, 2001)
**Spirituals: The Best of Spain* (Restless Records, 2003)
* *Blue Moods Of Spain: A History, Pt. 1* (Diamond Soul Recordings, 2010)
* *Blue Moods Of Spain: A History, Pt. 2* (Diamond Soul Recordings, 2011)
**The Soul Of Spain* (Glitterhouse Records, 2012)
**The Morning Becomes Eclectic Session* (Glitterhouse Records, 2013)
**Sargent Place* (Dine Alone/Glitterhouse Records, 2014)
**Carolina* (Glitterhouse Records, 2016)
**Live at the Love Song* (Live) (Glitterhouse Records, 2017)
**Mandala Brush* (Glitterhouse Records, 2018)

## Notas 
## Véxase tamén 
### Ligazóns externas 
* 
* Páxina sobre o grupo
Logan (filme)

***Logan*** é un filme estadounidense de 2017 dirixido por James Mangold e protagonizado por Hugh Jackman. Trátase do décimo filme da serie de X-Men e o terceiro e derradeiro da triloxía de *Wolverine*, após *X-Men Origins: Wolverine* (2009) e *The Wolverine* (2013). Inspírase na trama da banda deseñada de "Old Man Logan" de Mark Millar e Steve McNiven, baseada nun futuro alternativo no que o personaxe de Lobeto está envellecido e o profesor Charles Xavier moi enfermo. Terá que defender a Laura, unha moza mutante perseguida polos Reavers, liderados por Donald Pierce e Zander Rice. O filme está producido por 20th Century Fox, Marvel Entertainment, TSG Entertainment e The Donners' Company, e distribuído por 20th Century Fox. Ademais de Hugh Jackman, o filme está protagonizado por Patrick Stewart, Richard E. Grant, Boyd Holbrook, Stephen Merchant e Dafne Keen.

## Sinopse 
No ano 2029, mentres os mutantes están en vías de extinción, Logan vive discretamente como chofer e coida do seu vello amigo o profesor Charles Xavier, doente e moi feble, agochado no norte de México coa axuda de Caliban, un dos últimos mutantes que aínda viven. Pero Logan axiña terá que deixar a súa vida retirada para axudar a Laura, unha rapaza acurralada por perigosos individuos. Ten poderes semellantes aos de Lobeto como as gadoupas retráctiles e o poder de recuperación.

## Elenco 
* Hugh Jackman como Logan / X-24.
* Patrick Stewart como Charles Xavier.
* Dafne Keen como Laura / X-23.
* Boyd Holbrook como Donald Pierce.
* Stephen Merchant como Caliban.
* Richard E. Grant como Dr. Rice.

## Notas 
## Véxase tamén 
### Ligazóns externas 
* Páxina oficial do filme 
*
Stonehenge, Avebury e sitios relacionados

**Stonehenge, Avebury e sitios relacionados** son sitios Patrimonio da Humanidade (WHS) da UNESCO situados en Wiltshire, Inglaterra. O sitio cobre dúas grandes áreas de terreo separadas por aproximadamente 24 km., en lugar dun monumento ou edificio específico. Os xacementos inscribíronse como co-listados en 1986. Algúns dos grandes e coñecidos monumentos do sitio están listados a continuación, pero a área tamén ten unha densidade excepcionalmente alta de xacementos arqueolóxicos a pequena escala, particularmente do período prehistórico. Identificáronse máis de 700 elementos arqueolóxicos individuais. Hai 160 Monumento planificado que abarcan 415 elementos ou característica. 

## Stonehenge e monumentos relacionados 
thumb | esquerda | Stonehenge

A área do sitio de Stonehenge está no sur de Wiltshire. Ten unha superficie de 26 km cadrados e está centrado no monumento prehistórico de Stonehenge. A propiedade compártese entre o English Heritage, o National Trust, o Ministerio de Defensa, RSPB, Wiltshire Council, particulares e agricultores.
 

### Monumentos no sitio de Stonehenge 
* Stonehenge
* Avenida Stonehenge
* Cursus de Stonehenge
* Cursus Menor
* Cursus Barrows
* Muros de Durrington
* Woodhenge
* Pedra de cuco
* Coneybury Henge (foi arado plano)
* King Barrow Ridge 
* Winterbourne Stoke Barrows
* Normanton Down Barrows, incluído Bush Barrow
* Campamento de Vespasiano
* Robin Hood's Ball (un monumento asociado ao norte do límite do sitio)
* West Amesbury Henge, tamén coñecido como Bluestonehenge

## Avebury e monumentos asociados 
thumb|left|upright=1.25|Avebury Henge e aldea

* Avebury Henge
* Avenida Kennet Oeste
* Avenida Beckhampton
* West Kennet Long Barrow
* O Santuario
* Silbury Hill
* Windmill Hill

## Coleccións de museos e arquivos 
Os principais museos son o Alexander Keiler Museum en Avebury, Salisbury Museum, e Wiltshire Museum en Devizes.

Outros museos con material de Stonehenge e Avebury inclúen o British Museum, National Museum of Wales, Cambridge University Museum of Archaeology and Anthropology e o Ashmolean Museum. Outros arquivos inclúen o Historic England Archive de Swindon, o Wiltshire and Swindon History Center de Chippenham e a Bodleian Library de Oxford.

## Notas
;Referencias

## Véxase tamén
* Stonehenge 

### Ligazóns externas
* UNESCO: Stonehenge, Avebury and Associated Sites
* Website of Stonehenge & Avebury World Heritage Site
* Alexander Keiller Museum website
* Salisbury Museum website
* Wiltshire Museum website
Mr. & Mrs. Smith (filme de 2005)

***Mr. & Mrs. Smith*** é un filme estadounidense de 2005 dirixido por Doug Liman e escrito por Simon Kinberg. Está protagonizado por Brad Pitt e Angelina Jolie, no papel dun matrimonio aburrido de clase alta que de súpeto que ambos son asasinos que traballan para axencias rivais, e cada un ten a misión de asasinar ao outro. Ademais de ser un éxito comercial, * Mr. & Mrs. Smith* tamén supuxo o comezo da relación amorosa de Pitt e Jolie.

## Personaxes 
* Brad Pitt como John Smith
* Angelina Jolie como Jane Smith
* Vince Vaughn como Eddie
* Adam Brody como Benjamin "the Tank" Danz
* Kerry Washington como Jasmine
* Keith David como Father
* Chris Weitz como Martin Coleman
* Rachael Huntley como Suzy Coleman
* Michelle Monaghan como Gwen
* Stephanie March como Julie
* Jennifer Morrison como Jade
* Perrey Reeves como Jessie
* William Fichtner como Dr. Wexler
* Angela Bassett como a voz da xefa do Mr. Smith

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en Metacritic 
* Ficha en BoxOfficeMojo 
* Ficha en RottenTomatoes
Elizabethtown (filme)

***Elizabethtown*** é un filme estadounidense de 2005 escrito e dirixido por Cameron Crowe e distribuído por Paramount Pictures. A súa historia céntrase nun mozo deseñador de zapatos que é despedido do seu traballo logo de facerlle perder á compañía 1000 millóns de dólares. A piques de suicidarse, recibe unha chamada da súa irmá que o informa da morte do seu pai. Entón, decide ir a Elizabethtown para trasladar os restos do seu pai. Está protagonizado por Orlando Bloom, Kirsten Dunst, Alec Baldwin e Susan Sarandon.

## Personaxes 
* Orlando Bloom como Drew Baylor
* Kirsten Dunst como Claire Colburn
* Susan Sarandon como Hollie Baylor
* Alec Baldwin como Phil DeVoss
* Bruce McGill como Bill Banyon
* Judy Greer como Heather Baylor
* Jessica Biel como Ellen Kishmore
* Paul Schneider como Jesse Baylor
* Loudon Wainwright III como tío Dale
* Gailard Sartain como Charles Dean
* Jed Rees como Chuck Hasboro
* Jim Fitzpatrick como Rusty
* Paula Deen como tía Dora
* Dan Biggers como tío Roy
* Alice Marie Crowe como tía Lena
* Tim Devitt como Mitch Baylor
* Ted Manson como Sad Joe
* Shane Lyons como Charlie Bill
* Emily Rutherfurd como Cindy Hasboro

## Notas 
## Véxase tamén 
### Ligazóns externas 
*
What's Your Number?

'''''What's Your Number?'''* é un filme estadounidense de 2011 dirixido por Mark Mylod e protagonizado por Anna Faris e Chris Evans. Escrito por Gabrielle Allan e Jennifer Crittenden, baséase no libro de Karyn Bosnak *20 Times a Lady''. Estreouse nos cinemas dos Estados Unidos o 30 de setembro de 2011.

## Personaxes 
* Anna Faris como Ally Darling
**Nadine Jacobson como Ally (con 14 anos)
* Chris Evans como Colin Shea
* Ari Graynor como Daisy Anne Darling
* Blythe Danner como Ava Darling
* Ed Begley, Jr. como Mr. Darling
* Oliver Jackson-Cohen como Eddie Vogel
* Dave Annable como Jake Adams
**Colby Parsons como Jake (con 14 anos)
* Heather Burns como Eileen
* Eliza Coupe como Sheila
*Kate Simses como Katie
* Tika Sumpter como Jamie
* Joel McHale como Roger the Boss
* Chris Pratt como Disgusting Donald
* Denise Vasi como Cara
* Zachary Quinto como Rick
* Mike Vogel como Dave Hansen
* Martin Freeman como Simon
* Andy Samberg como Jerry Perry
* Thomas Lennon como Dr. Barrett Ingold
* Anthony Mackie como Tom Piper
* Ivana Miličević como Jacinda
* Aziz Ansari como Jay

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en Metacritic 
* Ficha en RottenTomatoes
Ramón Carballal Pernas

**Ramón Carballal Pernas**, nado na Habana en 1921 e finado na Coruña o 14 de setembro de 1982, foi un xuíz e escritor galego.

## Traxectoria 
Naceu en Cuba, fillo de pais galegos. Retornaron a Galicia en 1926. Estudou Dereito na Universidade de Madrid. Ingresou na carreira xudicial en 1947. Foi xuíz na Fonsagrada, Chantada, Betanzos e Ferrol. Foi nomeado maxistrado da Audiencia Territorial da Coruña en 1963, ocupando o cargo ata a súa morte.

Presidiu a Sección de Dereito Penitenciario do V Congreso Iberoamericano e Filipino de Dereito Penal e Penitenciario, e foi secretario da Comisión de Estudos do I Congreso de Dereito galego. Membro correspondente do Instituto Español de Dereito Procesal, formou parte do consello de redacción das revistas *Foro Gallego* e *Jurisdicción Contencioso-Administrativa*. Foi conferenciante sobre xustiza, sociedade, literatura e relixión.

## Obras 
Publicou traballos xurídicos en revistas especializadas. Escribiu poesía en galego e en 1974 acadou a “Flor Natural” nos Xogos Florais de Oleiros.

## Recoñecementos 
* Cruz Distinguida de San Raimundo de Peñafort, 1963.
* Cruz de Honra e o Gran Colar de San Raimundo de Peñafort a título póstumo.

## Notas 
## Véxase tamén 
### Bibliografía 
* 
### Ligazóns externas 
* Ramón Carballal Pernas en galegos.info
Kathleen Rubins

**Kathleen Hallisey "Kate" Rubins**, nada en Connecticut (Estados Unidos) o 14 de outubro de 1978, é unha astronauta estadounidense. Converteuse na sexagésima muller en voar no espazo o 6 de xullo de 2016. Regresou á Terra o 30 de outubro de 2016, tamén a bordo dunha nave Soiuz. Foi membro da tripulación das expedicións 48 e 49 da estación espacial internacional. Actualmente reside na ISS como parte da Expedición 64 .

## Traxectoria 
Kathleen  Rubins obtivo unha licenciatura en bioloxía molecular pola Universidade de California, San Diego e un doutoramento. Licenciada en Bioloxía do Cancro polo Departamento de Bioquímica , a Facultade de Medicina da Universidade de Stanford e o Departamento de Microbioloxía e Inmunoloxía. Tamén foi membro do capítulo *Kappa Lambda* *da irmandade Chi Omega* mentres asistía á UC San Diego. 

Rubins realizou a súa investigación universitaria sobre integración do VIH-1 no laboratorio de enfermidades infecciosas do Salk Institute for Biological Studies . Analizou o mecanismo de integración do VIH, incluíndo varios estudos de inhibidores da integrase do VIH-1 e análises xenómicas dos patróns de integración do VIH no ADN xenómico do hóspede. Recibiu o seu doutoramento na Universidade de Stanford e co Instituto de Investigación de Enfermidades Infecciosas do Exército dos Estados Unidos e os Centros para o Control e Prevención de Enfermidades. Ela e os seus colegas desenvolveron o primeiro modelo de infección por varíola. Tamén desenvolveu un mapa completo do transcriptoma do poxvirus e estudou as interaccións virus -hóspede usando sistemas in vitro e modelos animais. 

### Expedición 48/49 
Estas misións remataron cando regresou á Terra o 30 de outubro de 2016, despois dun total de 115 días no espazo, servindo como enxeñeira de voo na expedición 48 e na expedición 49 da estación espacial internacional. Isto incluíu o período de xullo a outubro de 2016, onde foi a enxeñeira de voo do equipo. Ademais da investigación biolóxica, pasou 12 horas e 46 minutos fóra da estación en dous paseos espaciais separados.  A Dra.  Rubins atópase entre os astronautas anunciados no equipo  Artemisa.  programa  Artemisa ten como obxectivo non só poñer a unha muller estadounidense na lúa, senón tamén inspeccionar toda a superficie da Lúa para coñecer mellor a posibilidade de vida humana en Marte.

## Notas
Domingo Villar Vázquez

:*Este artigo fala do médico nado en 1843 e finado en 1912, para o escritor de novela negra nado en 1971 véxase o artigo "Domingo Villar"*.

**Domingo Villar Vázquez**, nado en Santiago de Compostela o 27 de outubro de 1843 e finado na Coruña o 4 de xaneiro de 1912, foi un médico e escritor galego.

## Traxectoria 
miniatura|page=20|"Remembranzas da terra. Un sono".
Estudou medicina na Universidade de Santiago de Compostela e traballou como médico durante once anos en Galicia e Asturias. Marchou a Arxentina en outubro de 1881. Revalidou o título na Universidade de Buenos Aires, estableceuse en Córdoba, pero tivo que trasladarse a Mendoza en 1883, onde foi director-médico do Hospital da Policía e Tribunales, da Escola Nacional de Agricultura, e inspector xeral da obra de saneamento da provincia, director de Hixiene Pública e conselleiro de Hixiene. Combateu as epidemias que asolaban a provincia. Entre 1891 e 1895 exerceu de médico dos pobres, aos que atendía gratuitamente. Regresou a Galicia coa familia en 1889 e recorreu varias capitais europeas. Retornou novamente a Arxentina retomando o seu traballo en Mendoza. En 1906 retornou a Galicia, instalándose na Coruña, onde viviu os últimos anos. Finou na Coruña o 4 de xaneiro de 1912.

## Obras 
Escribiu *Remembranza da terra. Un sono*, que Uxío Carré Aldao incluíu na súa *Antología*, e publicou algúns artigos en *El Eco de Galicia* a partir de 1894.

## Vida persoal 
Casou con Francisca Álvarez de Ron.

## Notas 
## Véxase tamén 
### Bibliografía 
* 
* 
*
Armando Hart

**Armando Enrique Hart Dávalos**, nado na Habana o 13 de xuño de 1930 e findado na mesma cidade o 26 de novembro de 2017, foi un dirixente estudantil reformista, intelectual, avogado, revolucionario, político e educador cubano. Como dirixente do Movemento 26 de xullo participou activamente na Revolución cubana, sendo posteriormente ministro de Educación de Cuba entre 1959 e 1965 e ministro de Cultura desde 1976 a 1997.

## Traxectoria 
Cursou estudos universitarios na Universidade da Habana onde destacou como dirixente estudantil reformista nas primeiras mobilizacións contra a ditadura de Fulgencio Batista.

Iniciouse na vida política como membro do Partido Ortodoxo e logo pasou a formar parte do Movemento Nacional Revolucionario. En 1956 foi un dos fundadores do Movemento 26 de xullo integrando a súa primeira dirección nacional.

En 1957 foi detido pola ditadura de Fulgencio Batista e condenado a varios anos de prisión por pertencer ao Movemento 26 de xullo, que iniciara a loita armada contra Batista, pero logrou fuxirse. Pouco despois foi designado Coordinador Nacional do Movemento 26 de xullo. En xaneiro de 1958 foi detido novamente e permaneceu en prisión até o triunfo da Revolución cubana, sendo liberado polo comandante do G-2 cubano Raimundo Torres Raído. 

Instalado o novo goberno baixo a presidencia de Manuel Urrutia Lleó foi designado Ministro de Educación, cargo no que pertenceu até 1965. Nesa función organizou unha Campaña Nacional de Alfabetización en 1961 que reduciu considerablemente o analfabetismo en Cuba, reducíndoo de máis dun 20% en 1958 ao 3,9% ao finalizar a mesma.

Desempeñouse como ministro de Cultura desde a constitución dese organismo en 1976 até 1997. Logo foi designado director da Oficina do Programa Martiano. Membro do Partido Comunista de Cuba desde a súa constitución en 1965, foi secretario de Organización do Comité Central, primeiro secretario do Comité Provincial do Partido na antiga provincia de Oriente e membro do Buró Político desde 1965 até 1991.

Foi así mesmo presidente da Sociedad Cultural José Martí. Faleceu na capital cubana o 26 de novembro de 2017 por mor dunha insuficiencia respiratoria.

## Obras 
* *Del trabajo cultural* (1970)
* *Cambiar las reglas del juego* (1983)
* *Cultura en Revolución* (1990)
* *Cubanía, cultura y política* (1993)
* *Perfiles* (1995)
* *Una pelea cubana contra viejos y nuevos demonios* (1995)
* *Hacia una dimensión cultural del desarrollo* (1996)
* *Cultura para el desarrollo, el desafío del siglo XXI* (2001)
* *Ética, cultura y política* (2001)
* *La Condición Humana* (2005)

## Notas 
## Véxase tamén 
### Outros artigos 
* Revolución cubana
* Historia de Cuba
Ale de Paz

**Alejandra de Paz González**, coñecida deportivamente como **Ale de Paz**, nada en Neda o 25 de maio de 1995, é unha xogadora galega de fútbol sala. Xoga de á no Marín Futsal da Primeira División de España e é internacional coa selección española, coa que se proclamou dúas veces campioa de Europa.

## Traxectoria 
Despois de xogar no Comarcal A Fervenza, pasou ao Valdetires Ferrol, equipo co que debutou na Primeira División na tempada 2013/14. Dous anos máis tarde fichou polo Poio Pescamar, no que militou durante catro tempadas, todas elas na máxima categoría. 

Na 2019/20 fichou polo Burela, co que gañou na súa primeira tempada a liga, a Copa da Raíña, a Supercopa de España e a Copa das 4 Nacións. Na súa segunda campaña revalidou os tres títulos nacionais, sendo a máxima goleadora do equipo na liga, con 18 tantos, e marcando tres dos cinco goles do seu equipo na final contra o Futsi Navalcarnero (2-5). Finalmente na tempada 2021/22 gañou unha terceira Copa da Raíña e tamén a terceira Supercopa.

En xullo de 2022 deixou a Mariña para fichar polo Marín Futsal, equipo tamén da máxima categoría.

### Selección nacional 
En novembro de 2019 foi convocada por primeira vez pola selección española, para xogar dous partidos amigables contra Eslovenia. En 2022 disputou a súa primeira Eurocopa, na que foi a segunda edición do torneo continental. Tivo destacadas actuacións na competición e foi autora de seis goles, dous deles na final disputada na vila portuguesa de Gondomar diante da selección anfitrioa, partido que se decidiu a favor do equipo español na quenda de penaltis.

Un ano despois gañou a súa segunda Eurocopa consecutiva, volvendo marcar na final, desta vez ante Ucraína en Debrecen.

## Palmarés 
;Burela
* **Primeira división de España (2):** 2019/20, 2020/21.
* **Copa da Raíña (3):** 2019/20, 2020/21, 2021/22.
* **Supercopa de España (3):** 2019/20, 2020/21, 2021/22.
* **Copa das 4 Nacións (1):** 2020.

;Selección española
* **Eurocopa (2):** 2022, 2023.

## Estatísticas 
## Notas 
## Véxase tamén 
### Ligazóns externas 
* Datos da futbolista no sitio web oficial do Club Deportivo Burela Fútbol Sala Feminino.
Carmen Mola

**Carmen Mola** é o pseudónimo co que os escritores Jorge Díaz Cortés, Agustín Martínez e Antonio Santos Mercero publicaron varias novelas. Segundo a biografía ficticia que atribuían a Mola, era a dunha escritora española de novela negra e profesora universitaria . A prensa chámaa «a Elena Ferrante española».

A identidade verdadeira dos autores coñeceuse en outubro de 2021, durante a entrega dos Premios Planeta.

Nunha entrevista a suposta Mola daba as súas razóns de por que se ocultaba detrás dun pseudónimo: Citaba a Pierre Lemaitre, Fred Vargas, Benjamin Black, Alicia Giménez Bartlett ou Víctor del Árbol como influencias e defendía ao seu protagonista, un personaxe con poder cheo de todo tipo de tópicos. Mola escribiu tres obras publicadas en Alfaguara coas que se converteu nunha das escritoras españolas de referencia do xénero negro e policial, uns xéneros que, nas súas propias palabras, «nunca caducarán, porque tratan de entender o mundo e evolucionan á vez que a sociedade».

En 2018 o seu primeiro libro e o primeiro da triloxía, titulado *La novia gitana* internouse na vida do colectivo xitano cunha historia sobre a investigación dun asasinato, unha historia que non é habitual e que captou a atención do público lector alzando a novela como un grande éxito de vendas.  A novela métenos na investigación, por parte do equipo encabezado pola inspectora Elena Branco da BAC (Brigada de Análise de Casos), do asasinato ritual da moza Susana Macaya, en vésperas da súa voda. Tras este éxito, que Mola non esperaba, continuou en 2019 con *La red Púrpura*, outro suspense sobre a desaparición dunha moza adolescente que está relacionado co tráfico de vídeos de mortes en directo e por último en 2020 con *La Nena*, na que a súa protagonista, a inspectora Elena Branco, volve capturar ao lector na procura de Chesca, outra inspectora, e convídanos a reflexionar sobre conceptos como a violación, a adopción ou a herdanza.

A súa obra foi traducida en oito países e segundo datos de venda vendeu 250 mil exemplares ademais de adaptarse proximamente a unha serie de televisión con Diagonal TV e Viacom International Studios que poderá verse en AtresMedia.

En 2021 gañou o Premio Planeta con *La bestia,* dotado con un millón de euros*.* A obra trata sobre unha cidade na que hai unha onda de crimes a nenas das clases máis humildes, que un policía, unha nena e un xornalista tentan desvelar.

## Obra 
'*Triloxía *La novia gitana'''*

* *La novia gitana* (2018). Alfaguara. 408 páxs. ISBN 9788420433189.
* *La red púrpura* (2019). Alfaguara. 432 páxs. ISBN 9788420435572.
* *La nena'' (2020). Alfaguara. 392 páxs. ISBN 9788466358026.

## Notas 
## Véxase tamén 
### Ligazóns externas 
* Páxina web
Jasmin Moghbeli

**Jasmin Moghbeli,** nada en  Bad Nauheim o 24 de xuño de 1983,  é unha piloto de probas estadounidense do corpo de marines dos Estados Unidos e astronauta da NASA. É graduada polo Instituto de Tecnoloxía de Massachusetts, a Escola Naval, e a Naval Test Pilot School, e a 2019 , acumulou máis de 2.000 horas de voo e realizou 150 misións de combate, incluíndo saídas en Afganistán . 

## Traxectoria 
Naceu en Bad Nauheim, Alemaña Occidental .  Os seus pais fuxiran de Irán despois da Revolución Islámica de 1979 e posteriormente trasladaron á familia a Baldwin, Nova York . Asistiu á escola secundaria Baldwin en Nova York e logo á Advanced Space Academy en Alabama . Obtivo o título de grao en enxeñaría aeroespacial con tecnoloxías da información no Instituto Tecnolóxico de Massachusetts (MIT) e xogou a voleibol e baloncesto para enxeñeiros do MIT .  

## Carreira militar 
miniatura| Moghbeli fotografou cun Bell AH-1 Super Cobra en 2017
Foi encargada como oficial do Corpo de Marines dos Estados Unidos no 2005 e adestrada para converterse nun piloto AH-1 Super Cobra. 

En xaneiro de 2020, graduouse xunto con outros 13 do Programa de adestramento de candidatos a astronautas da NASA, o que a fixo "elixible para o voo espacial, incluíndo tarefas na Estación Espacial Internacional, misións Artemis á Lúa e, en definitiva, misións a Marte ".

## Notas
Madres paralelas

***Madres paralelas*** é un filme español dramático de 2021 escrito e dirixido por Pedro Almodóvar. Está protagonizado por Penélope Cruz, Milena Smit e Aitana Sánchez-Gijón.

## Sinopse 
É a historia de dúas mulleres, Janis e Ana, que coinciden no cuarto dun hospital onde van dar a luz. As dúas son solteiras e quedaron embarazadas accidentalmente. Janis, non se arrepinte e nas horas previas ao parto está pletórica. A outra, Ana, é moi nova e está asustada, arrepentida e traumatizada. Janis tenta animala mentres pasean como somnámbulas polo corredor do hospital. As poucas palabras que cruzan nesas horas crearán un vínculo moi estreito entre as dúas, que o azar se encargará de desenvolver e complicar dun modo tan rotundo que cambiará as vidas de ambas.

## Elenco 
* Penélope Cruz como Janis Martínez Moreno
* Aitana Sánchez-Gijón como Teresa Ferreras
* Milena Smit como Ana Manso Ferreras
* Israel Elejalde como Arturo
* Julieta Serrano como Brígida
* Rossy de Palma como Elena
* Pedro Casablanc como pai de Ana (voz)
* Carmen Flores como Dolores
* Julio Manrique como Jesús
* Daniela Santiago como modelo
* Ana Peleteiro como modelo
* José Javier Domínguez como camareiro
* Ainhoa Santamaría como coidadora
* Adelfa Calvo
* Inma Ochoa
* Trinidad Iglesias
* Arantxa Aranguren
* Alice Davies
* Mar Vidal

## Notas 
## Véxase tamén 
### Ligazóns externas 
*